  Майя Бывальцева Выль ар шутэтскон нуналъёсы Ижкарысь автобусъёсын мынон-ветлон понна ӧжытгес дун басьтозы. Со сярысь ИПОПАТ-лэн пресс-службаез ивортэ. Выль ар юмшан нуналъёс дыръя Ижкарын улӥсьёс асьсэ машинаосазы пуксемлэсь мед возиськозы шуыса, ИПОПАТ-лэн карысь вань маршрутъёсаз нимысьтыз дун луоз. Транспорт картаен яке банк картаен тыриськыку - 15 манет ИПОПАТ-лэн пресс-службаезАкция 1-8 толшоре мыноз. Тодэ вайытом, выль арлэн нырысетӥ часъёсаз Ижкарын улӥсьёс электротранспортэн дунтэк ветлыны быгатозы. Трамвайёс но троллейбусъёс Выль ар уе кемагес ужалозы.  Тегъёс: Ижкар Транспорт Автобус Удмуртия праздникъёс Выльар  